钦定古今图书集成/历象汇编/岁功典/第008卷 > 《四景》明·宣宗
## 钦定古今图书集成/历象汇编/岁功典/第008卷 > 《四景》明·宣宗

水影虚涵一镜中，晴光摇荡暖云红。小桃花重初经
雨，弱柳丝柔屡舞风。

暑雨初过爽气清，玉波荡漾画桥平。穿帘小燕双双
好，泛水闲鸥个个轻。

新秋凉露湿荷丛，不断清香逐晓风。满目秾华春意
在，晚霞澄锦照芙蓉。

池头六出花飞遍，池水无波冻欲平。一望玻璃三百
顷，好山西北玉为屏。